અમદાવાદના નરોડાના કૃષ્ણનગરના પરીશ્રમ વિભાગ એકમાં રહેતા કુલદીપ રાઠોડે ગોવાના પણજીમાં આત્મહત્યા કરી હોવાની ઘટના સામે આવી છે આ બનાવ 23 એપ્રિલે બન્યો હતો. ત્યાર બાદ હોટેલના માલિકોએ કુલદીપના અમદાવાદના ઘરે જાણ કરી હતી. ગોવા પોલીસની તપાસ દરમિયાન કુલદીપ રાઠોડની લાશ પાસેથી કોઈ સુસાઈડ નોટ મળી આવી ન હતી. જેથી પોલીસે હાલ ઘટના અંગે અકસ્માત મોત નોંધી તપાસ હાથ ધરી છે. જોકે પ્રાથમિક વિગતો અનુસાર કેટલાક ડ્રગ માફિયાઓ કુલદીપને ડ્રગ વેચવા માટે દબાણ કરતા હોવાથી યુવકે આપઘાત કર્યો હોવાની શંકાના આધારે ગોવા પોલીસે તે દિશામાં પણ તપાસ હાથ ધરી છે.